07.09.2020
Аҧсны Аҳәынҭқарра Ахада Аслан Бжьаниа еицырдыруа ажурналист, аинформациатә усбарҭа «Интерфакс» адиректор хада актәи ихаҭыҧуаҩ Гьаргь Гәлиа 55 шықәса ихыҵра идиныҳәалеит.
Ҭелла аицәажәараан аҳәынҭқарра Ахада иазгәеиҭеит1992 -1993 шш. Аҧсны Аџьынџьтәылатә еибашьра ахҭысқәа раарҧшраҟны хәызмаӡам илагаламҭеи иара убас ҳазҭагылоу аамҭазы Аҧсны аҿиара иазку иусуреи ртәы.
Аслан Бжьаниа Гьаргь Гәлиа изеиҕьеишьеит агәабзиара, арҿиаратә еихьӡарақәа, анасыҧ.